**Predkladacia správa**

Informácia o  vyhodnotení plnenia Národnej stratégie zamestnanosti Slovenskej republiky do roku 2020 (ďalej len „informácia“) sa predkladá na rokovanie vlády Slovenskej republiky na základe uznesenia vlády Slovenskej republiky č. 665 zo 17. decembra 2014 k Národnej stratégii zamestnanosti Slovenskej republiky do roku 2020.

Podľa bodu B.2. cit. uznesenia vlády Slovenskej republiky predkladá minister práce, sociálnych vecí a rodiny vyhodnotenie plnenia Národnej stratégie zamestnanosti Slovenskej republiky do roku 2020 každoročne do 30. júna, prvýkrát v roku 2015.

Informácia nadväzuje na zabezpečovanie plnenia úloh vyplývajúcich zo schválenej Národnej stratégie zamestnanosti Slovenskej republiky do roku 2020, ktorá sa od roku 2014 stala kľúčovým nadrezortným strategickým dokumentom na plnenie úloh s pozitívnym vplyvom na zamestnanosť a cieľov v oblasti zamestnanosti vyplývajúcich zo Stratégie Európa 2020 - dosiahnuť do roku 2020 mieru zamestnanosti na úrovni 72% a znížiť mieru dlhodobej nezamestnanosti pod 3%. Zároveň poskytuje aj vyhodnotenie plnenia tých úloh, ktoré podľa bodu B.5. uznesenia vlády Slovenskej republiky č. 665 zo 17. decembra 2014, predložili jednotlivé ministerstvá v termíne do 31. marca 2019.

### Vzhľadom na informatívny charakter materiálu, nebolo k materiálu vykonané medzirezortné pripomienkové konanie.

### 